Κωνσταντίνος (ύπατος το 457)

Ο Φλάβιος Κωνσταντίνος (άκμασε το 447-464) ήταν πολιτικός τής Ανατολικής Ρωμαϊκής Αυτοκρατορίας, ύπατος, και τρεις φορές πραιτωριανός έπαρχος τής Ανατολής.

 Ο βίος του 
μικρογραφία|Τμήμα των τειχών τής Κωνσταντινούπολης, που υπέστη ζημιές από σεισμό τον Ιανουάριο τού 447, και αναστηλώθηκε από τον Κωνσταντίνο σε 60 ημέρες.
Καταγόμενος από τη Λαοδίκεια τής Φρυγίας, ο Κωνσταντίνος ονομάστηκε για πρώτη φορά πραιτωριανός έπαρχος τής Ανατολής γύρω στο 447, όταν ανακαίνισε τα τείχη τής Κωνσταντινούπολης, τα οποία είχαν υποστεί ζημιές από σεισμό τον Ιανουάριο τού ίδιου έτους. Καθώς οι Ούννοι τού Αττίλα κινούνταν προς την Κωνσταντινούπολη, ο Κωνσταντίνος κινητοποίησε τις παρατάξεις τού Ιπποδρόμου τής Κωνσταντινούπολης για να συγκεντρώσει 16.000 εργάτες: οι Γαλάζιοι εργάστηκαν στο τμήμα των τειχών από την Πύλη των Βλαχερνών έως την Πύλη τού Μυριάνδριου, και οι Πράσινοι από εκεί μέχρι τη Θάλασσα τού Μαρμαρά. Σε 60 ημέρες, μέχρι τα τέλη Μαρτίου, τα τείχη αναστηλώθηκαν και η τάφρος καθαρίστηκε. Μία δίγλωσση επιγραφή ανεγέρθηκε για να τιμήσει τα έργα. Ενώ βρισκόταν στο αξίωμά του, έλαβε μία επιστολή από τον Θεοδώρητο τής Κύρου, στην οποία ζητούσε μείωση τής φορολογίας στην πόλη του, ενώ μία άλλη ελήφθη, αφού αποχώρησε από το αξίωμά του. 

Αφού αποχώρησε από το αξίωμά του το 451, συμμετείχε σε ορισμένες συνεδριάσεις τής Δ΄ Οικουμενικής Συνόδου (στη Χαλκηδόνα). Το 456 διορίστηκε έπαρχος για δεύτερη φορά. 

Ο Κωνσταντίνος διορίστηκε ύπατος το 457, Marcellinus comes, sub anno 447. . Otto Maenchen-Helfen, The world of the Huns: studies in their history and culture, University of California Press, 1973, , pp. 120-121. Nic Fields, The Hun: Scourge of God AD 375-565, Osprey Publishing, 2006, , p. 17. με τον Ρούφο ως συνάδελφό του (και οι δύο επιλέχθηκαν από την Ανατολική αυλή), και στη συνέχεια έπαρχος τής Ανατολής για τρίτη φορά το 459.  Έλαβε τον τίτλο τού πατρικίου μετά το 457. 

Το 464/465 στάλθηκε ως απεσταλμένος στον Σασσανίδη βασιλιά τής Περσίας Περόζ Α΄. Περίμενε στην Έδεσσα, και στη συνέχεια έγινε δεκτός στην αυλή τού Περόζ. Οι Πέρσες είχαν αρκετά παράπονα, και ζήτησαν Ρωμαϊκές οικονομικές συνεισφορές για την άμυνα των Πυλών τής Κασπίας, αλλά οι Ρωμαίοι αρνήθηκαν, και ο Κωνσταντίνος απολύθηκε, χωρίς να έχει επιτύχει κάτι. 

 Σημειώσεις 

 Πηγές 
 Jones, Arnold Hugh Martin, John Robert Martindale, John Morris, "Fl. Constantinus 22", Προσωπογραφία της Ύστερης Ρωμαϊκής Αυτοκρατορίας, Τόμος 2, Cambridge University Press, 1992, , σελ. 317–318.

Κατηγορία:Ύπαρχοι της Ανατολής
Κατηγορία:Πατρίκιοι
Κατηγορία:Βυζαντινοί διπλωμάτες